
[bookmark: OLE_LINK3][bookmark: OLE_LINK4][bookmark: OLE_LINK5]Noul Ford Transit City: soluția electrică eficientă și accesibilă, concepută special pentru flotele urbane

· [bookmark: OLE_LINK6]Trei variante de caroserie, inclusiv prima versiune Ford de Șasiu de o tonă din segment, oferă versatilitate maximă pentru afacerile de tip curierat.

· Bateria LFP de 56 kWh oferă o autonomie de până la 254 km, acoperind de peste două ori distanța zilnică medie parcursă de vehiculele comerciale în orașe.

· Ford Pro estimează costuri de întreținere cu aproximativ 40% mai mici față de un model diesel echivalent.
[bookmark: OLE_LINK7]Dunton, 26 martie 2026 – Ford Pro prezintă astăzi noul Transit City, al cincilea membru al familiei Transit, dezvoltat special pentru companiile care au nevoie de un vehicul electric accesibil, eficient și pregătit pentru provocările activității urbane. Gândit pentru zone cu emisii reduse și restricții tot mai stricte în orașe, Transit City oferă o soluție clară: toate elementele esențiale, în standard, într-un pachet simplificat și eficient.
Noul model adoptă o abordare concentrată pe ceea ce contează cu adevărat pentru operatorii urbani. Cu bateria potrivită, variante de caroserie dedicate și un nivel de echipare complet, Transit City elimină complexitatea inutilă și ajută companiile să facă mai ușor trecerea la mobilitatea electrică.
„Transit City este rezultatul unei idei foarte clare: să oferim operatorilor urbani un vehicul electric care să bifeze tot ce contează pentru activitatea de zi cu zi, fără costuri și fără complexitate inutile”, a declarat Simon Robinson, Inginer Șef pentru noul Transit City. „Pentru clienții care lucrează în orașe, eficiența, durabilitatea și ușurința în exploatare sunt esențiale, iar Transit City a fost conceput exact cu aceste priorități în minte.”
Conceput pentru noile realități ale mobilității urbane
Operatorii de vehicule comerciale din mediul urban trebuie să răspundă astăzi simultan cerințelor privind zonele cu emisii reduse, restricțiilor de acces, costurilor de operare și nevoii de a menține productivitatea la un nivel ridicat. Transit City a fost dezvoltat pentru a răspunde acestor provocări printr-un pachet simplu, eficient și ușor de integrat în activitatea de zi cu zi a flotelor și companiilor mici și mijlocii.
Poziționat ca partenerul ideal pentru activități de distribuție urbană, Transit City aduce în segmentul său o combinație echilibrată între autonomie, sarcină utilă, costuri reduse de exploatare și tehnologii utile pentru șofer.
Trei variante de caroserie, o singură filozofie: gata de lucru
Noul Transit City va fi disponibil în trei variante de caroserie, concepute pentru cerințe urbane distincte:
· L1H1 Van – configurație compactă, ideală pentru străzi înguste și zone aglomerate de încărcare, cu spațiu pentru trei europaleți și sarcină utilă de până la 1.085 kg
· L2H2 Van – variantă de capacitate mare, cu volum de încărcare de până la 8,5 m3, sarcină utilă de până la 1.275 kg și lungime utilă de încărcare de peste 3.000 mm
· Șasiu cu cabină simplă – ideal pentru conversii precum vehicule de livrare sau carosări tip benă deschisă destinate operatorilor municipali și companiilor de utilități.
Indiferent de versiune, Ford Pro va oferi o specificație standard completă, pentru a reduce complexitatea și pentru a sprijini un cost total de utilizare competitiv. Modelele van includ standard elemente precum protecție durabilă a spațiului de marfă, panouri interioare la semiînălțime și puncte de ancorare.
În cazul versiunii Șasiu cu cabină simplă, arhitectura vehiculului a fost optimizată pentru conversii eficiente. Motorul montat în față maximizează flexibilitatea în partea din spate, iar șasiul a fost proiectat pentru a simplifica carosarea, accesul și integrarea electrică.
Electrificare inteligent dimensionată pentru activitatea zilnică
Pentru un vehicul comercial electric, bateria influențează decisiv costul, masa proprie și autonomia. Transit City a fost dezvoltat cu accent pe echilibru: suficientă energie pentru a acoperi confortabil o zi tipică de lucru, fără penalizări inutile de cost și greutate.
Potrivit datelor colectate de la mii de vehicule electrice conectate Ford Pro, 90% dintre vehiculele din acest segment parcurg, în medie, sub 110 km pe zi. În acest context, Transit City țintește o autonomie de până la 254 km, mai mult decât dublul necesarului zilnic pentru majoritatea utilizatorilor urbani.
Bateria LFP susține această abordare prin accent pe durabilitate, cost-eficiență și compatibilitate bună cu încărcarea rapidă DC frecventă. În combinație cu motorul electric de 110 kW și tracțiunea față, Transit City promite răspuns prompt, funcționare silențioasă și livrare lină a cuplului, inclusiv cu încărcături mari.
Cost total de utilizare redus
Transit City este conceput pentru a ajuta firmele să reducă atât costurile cu energia, cât și costurile de mentenanță, mai ales atunci când încărcarea se face acasă sau la depozit, în afara orelor de vârf.
Ford Pro estimează că noul model poate aduce costuri de întreținere cu aproximativ 40% mai mici comparativ cu un vehicul diesel echivalent. Intervalul de service este de doi ani sau 40.000 km, iar garanția pentru componentele de înaltă tensiune este de opt ani sau 160.000 km.
Tehnologie care susține șoferul și productivitatea
Transit City a fost dezvoltat pentru activitate intensă în oraș, unde șoferii urcă și coboară din vehicul de sute de ori pe zi, iar traficul aglomerat pune presiune pe concentrare și confort.
Din acest motiv, echiparea standard include scaun șofer încălzit, pornire fără cheie, aer condiționat, ecran tactil de 12 inchi, cameră video pentru marșarier și compatibilitate Apple CarPlay și Android Auto. Modul One-Pedal Drive a fost calibrat pentru a susține eficiența și pentru a reduce oboseala în traficul urban de tip stop-and-go.
Sistemele de asistență incluse standard cuprind:
· frânare automată de urgență
· senzori de parcare față și spate
· cameră video spate
· pilot automat adaptiv
· avertizare la părăsirea benzii de rulare
Durabilitate Transit, sprijin Ford Pro
Transit City a fost supus aceluiași program global de teste de durabilitate ca restul gamei Transit, inclusiv simularea a 10 ani și peste 240.000 km de utilizare intensivă. Pentru utilizarea urbană de tip stop-start, Ford Pro a acordat atenție suplimentară componentelor solicitate frecvent, precum ușile, scaunul șoferului și sistemul de pornire.
Modelul va fi susținut de ecosistemul Ford Pro Service din Europa, care include peste 800 de Transit Centres și o flotă în extindere de aproximativ 500 de vehicule Mobile Service.
Informații tehnice esențiale

Clienți și aplicații vizate:
· companii care au nevoie de un vehicul electric eficient pentru operare urbană și zone cu emisii reduse
· livrări urbane cu opriri multiple
· companii cu servicii mentenanță și reparații
· flote municipale, utilități și antreprenori din construcții
· transport frigorific și alte conversii specializate
Variante de caroserie:
· L1H1 Van
· L2H2 Van
· Șasiu cu cabină simplă
Sistem de propulsie electric:
· baterie LFP: 56 kWh
· motor electric față: 110 kW
· tracțiune față
· autonomie țintă: până la 254 km
Încărcare:
· încărcare AC la 11 kW: 10-80% în aproximativ 4,5 ore
· încărcare rapidă DC la 87 kW: 10-80% în 33 de minute
· aproximativ 50 km autonomie adăugată în 10 minute de încărcare rapidă
Capacitate de transport:
· sarcină utilă maximă: până la 1.275 kg
· volum de încărcare: până la 8,5 m3
· lungime utilă de încărcare: peste 3.000 mm pentru versiunea L2H2
· spațiu pentru trei europaleti
Echipare standard:
· ecran tactil central de 12 inchi
· Apple CarPlay și Android Auto
· pornire fără cheie
· aer condiționat
· scaun șofer încălzit
· cameră video pentru marșarier
· One-Pedal Drive
· protecție spațiu de marfă, panouri interioare la semiînălțime și puncte de ancorare
Service, garanție și suport:
· interval de service: 2 ani / 40.000 km
· costuri de întreținere estimate cu 40% mai mici față de un diesel echivalent
· garanție pentru componentele de înaltă tensiune: 8 ani / 160.000 km
· rețea Ford Pro Service în Europa: peste 800 Centre Transit și aproximativ 500 mașini Service Mobil
Disponibilitate
Ford Pro va deschide comenzile pentru noul Transit City în trimestrul al doilea, iar primele modele sunt așteptate în Centrele Transit din Europa până la finalul anului.

[bookmark: OLE_LINK10]Ford este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.

Pentru comunicate de presă, materiale conexe, fotografii și videoclipuri, vizitați www.fordmedia.eu sau www.media.ford.com. Urmăriți www.linkedin.com/company/ford-in-europe, www.youtube.com/FordNewsEurope, www.instagram.com/FordNewsEurope, www.threads.net/@fordnewseurope și www.tiktok.com/@FordNewsEurope

